Titlul proiectului: **“Diversification of seafarer’s employability paths through collaborative development of competences and certification”**

Contract nr.: 2016-1-RO01-KA202-024663

Beneficiar: **Universitatea Maritimă din Constanţa**

**PROCEDURA PENTRU SELECȚIA PARTICIPANȚILOR**

în cadrul proiectului Erasmus+ DivSea “Diversification of seafarer’s employability paths through collaborative development of competences and certification”

**SCOPUL PROCEDURII**

Selectarea unui număr de 20 persoane care vor beneficia de pregătire online și cursuri pe formare profesională ce se vor desfășura la Academia Navală Nikola Yonkov Vaptsarov din Varna. Durata programului de mobilitate fizică este de 5 zile, în perioada Martie – Iunie 2018. Activitatea de formare se desfășoară în cadrul programului Erasmus+, Acțiunea Cheie 2, finanțat cu sprijinul Comisiei Europene.

Grantul total alocat per participant este de 550 Euro reprezentînd: 275 Euro contribuția la costurile de deplasare ale participanților de la locul de origine la locul de desfășurare a activității și retur și 275 Euro sprijin individual pentru a acoperi cheltuielile de ședere pe durata activității de formare/predare/învățare.

**CAPITOLUL I. PREZENTAREA PROIECTULUI**

**Art. 1.** Prezentarea proiectului

**1.1.** Prezenta procedură a fost elaborată în cadrul proiectului de parteneriat strategic cu beneficiari multipli cu titlul „Diversificarea căilor de angajabilitate a navigatorilor prin dezvoltare colaborativă a competențelor și certificare”. Proiectul este finanţat prin programul Uniunii Europene ERASMUS+, Acţiunea Cheie 2 și are numărul de identificare al contractului 2016-1-RO01-KA202-024663.

**1.2.** Obiectivul principal al proiectului îl constituie „îmbunătăţirea abilităţilor de angajare şi a oportunităţilor de muncă ale angajaţilor în domeniul maritim, şi reducerea decalajelor existente între oferta educaţională şi piaţa muncii, prin diversificarea traseelor carierei şi recunoaşterea competenţelor”.

**1.3.** Acest obiectiv va fi adus la îndeplinire prin colaborarea experţilor celor patru instituţii partenere: Universitatea Maritimă din Constanţa- România, Nikola Yonkov Vaptsarov Naval Academy- Bulgaria, European Association of Career Guidance- Cipru și Stichting STC Group- Olanda.

**Art. 2.** Cadrul legislativ

**2.1.** Prezenta procedură este întocmită în baza:

* Contractului de finanţare a proiectului “Diversification of seafarer’s employability paths through collaborative development of competences and certification”, având numărul de identificare 2016-1-RO01-KA202-024663;
* Legii Educaţiei Naţionale – Legea nr. 1/ 2011;
* Apelului naţional la propuneri de proiecte 2016;
* APEL european 2016 pentru propuneri de proiecte în Programul Erasmus+;
* Ghidului candidatului;
* Regulamentului Parlamentului si Consiliului European nr. 1288/2013 şi Memorandumul

Guvernului Romaniei nr. 10951/2013;

* Ghidului programului Erasmus+, versiunea 1(2016): 20/10/2015, Apelul naţional la propuneri de proiecte 2016, cu referire la Programul ERASMUS+, proiecte de Parteneriat strategic în domeniul formare profesională (VET).

**Art. 3.** Definirea grupului țintă și a grupului de participanți

**3.1.** Grupul țintă este format din persoane din domeniul maritim sau domenii conexe și care doresc să se specializeze și/sau perfecţioneze în unul dintre domeniile de interes dezvoltate în cadrul proiectului.

**3.2.** Grupul de participanți la activitățile de formare/predare/învățare este format din 20 de persoane care vor fi selecționate pe baza prezentei proceduri.

**CAPITOLUL al II-lea. IDENTIFICAREA GRUPULUI ȚINTĂ ȘI A GRUPULUI DE PARTICIPANȚI LA ACTIVITĂȚILE DE FORMARE/PREDARE/ÎNVĂȚARE**

**Art.4.** Identificarea grupului țintă

**4.1.** Promovarea proiectului ca suport pentru identificarea grupului țintă se va realiza prin: anunțuri pe website-ul proiectului, postarea de materiale informative și promovarea prin intermediul mass-media, website-ul beneficiarului etc. În procesul de informare a potenţialilor membri va respecta principiul transparenţei şi a egalităţii de şanse. În acest sens Universitatea Maritimă din Constanta va posta anunţuri privind derularea procesului de selecţie a grupurilor ţintă pe site-ul instituţiei, la avizierul instituției şi pe site-ul proiectului.

**4.2.** Identificarea grupului țintă se realizează:

a) direct - din baza de date a Universităţii Maritime din Constanța;

b) indirect - prin contactarea de către posibilii beneficiari ca urmare a promovării, publicității și diseminării continue a proiectului.

**4.3.** Toți candidații care doresc să facă parte din grupul de participanți la activitățile de formare/predare/învățare trebuie să depună o cerere de înscriere în grupul ţinta.

**Art.5.** Descrierea grupului de participanți la activitățile de formare/predare/învățare

**5.1.** Persoanele care vor face parte din grupul de participanți la activitățile de formare/predare/învățare: 20 de persoane care trebuie să îndeplinească următoarele condiții:

* să aibă cetățenie română și domiciliul stabil în România;
* să își exprime intenția de a participa la programul de formare;
* să demonstreze apartenența la grupul țintă (să desfășoare activități în domeniul maritim sau domenii conexe).

**CAPITOLUL al III-lea. RECRUTAREA**

**Art.6.** Condiții generale

**6.1.** Recrutarea grupului de participanți la activitățile de formare/predare/învățare va fi realizată de către experții din cadrul proiectului în urma identificării potențialilor beneficiari în conformitate cu procedura descrisă la Art. 4.

**6.2.** Recrutarea beneficiarilor are la bază principiul egalităţii de şanse şi principiul non-discriminării şi se realizează fără condiţionări, deosebiri, excluderi, preferinţe, restricţii bazate pe criterii de rasă, naţionalitate, etnie, limbă, religie, categorie socială, convingeri, vârstă, situaţie sau responsabilitate familială şi alte asemenea criterii care pot conduce la acte de discriminare directă sau indirectă.

**Art.7.** Grupul „participanți la activitățile de formare/predare/învățare”

**7.1.** Recrutarea grupului de „participanți la activitățile de formare/predare/învățare” se va realiza respectându-se următoarele etape:

1. Anunț de recrutare
2. Depunerea dosarului de candidatura ce va conține:
   1. Cerere de înscriere
   2. CV-ul în format Europass + documente suport (diplome, certificate)
   3. Chestionar inițial de identificare a nevoilor
   4. Declaraţie tip privind acordul utilizării datelor cu caracter personal
   5. Copie carte de identitate

În urma depunerii dosarului, persoana va primi un răspuns de confirmare pe adresa de e-mail specificată în chestionar.

1. Selectarea participanților. Analiza dosarelor și a chestionarelor completate de candidați se va realiza de către comisia desemnată de managerul de proiect, după care se vor întocmi grupele de participare.

Candidații selectați vor fi contactați prin e-mail/telefon pentru participarea la programul de formare profesională în ordinea organizării acestora. Candidații vor putea participa la unul dintre programele de curs disponibile.

1. Confirmarea participării. Candidatul trebuie să confirme prezența la cursul la care a fost invitat, în maximum 3 zile lucrătoare de la transmiterea invitației prin prin e-mail/telefon.

**7.2** Participanții la activitățile de formare/predare/învățare vor semna contractul de studii.

**CAPITOLUL al IV-lea. EVALUAREA, ASISTENȚA ȘI SUPORTUL GRUPULUI DE PARTICIPANȚI LA ACTIVITĂȚILE DE FORMARE/PREDARE/ÎNVĂȚARE**

**Art. 8**. Evaluarea necesităților participanților la activitățile de formare/predare/învățare se va realiza pe baza chestionarului inițial.

**Art. 9.** Asistența participanților la activitățile de formare/predare/învățare constă în:

* oferirea de informații privind oportunitățile de formare și dezvoltare a carierei;
* consiliere în utilizarea TIC și a platformei online de pregătire continuă;
* formare profesională prin participarea la activitățile de formare/predare/învățare;
* accesul la informații concretizate în materialele didactice dezvoltate in proiect;
* consiliere pentru efectuarea deplasării externe în scopul participării la cursuri de formare activitățile de formare/predare/învățare ce se vor desfățura în cadrul proiectului.

**Art. 10.** Suportul participanților la activitățile de formare/predare/învățare constă în:

1. Suport pentru formarea profesională prin intermediul cursurilor;
2. Suport financiar constând în alocarea unui grant total per participant de 550 Euro reprezentând: 275 Euro contribuția la costurile de deplasare ale participanților de la locul de origine la locul de desfășurare a activității și retur și 275 Euro sprijin individual pentru a acoperi cheltuielile de ședere pe durata activității de formare/predare/învățare.

Modalitatea de acordare a grantului este descrisă în **Contractul de studii.**

**CAPITOLUL al V-lea. ACTIVITĂȚILE DE FORMARE/PREDARE/ÎNVĂȚARE A PARTICIPANȚILOR**

**Art.11.** Derularea activitățilorde formare/predare/învățare.

**11.1.** Cursurile la care se pot înscrie participanții sunt dezvoltate în cadrul proiectului. Participanții la activitățile de formare/predare/învățare trebuie să selecteze cel puțin un curs din fiecare categorie.

**11.1.A.** Cursuri disponibile pentru participarea fizică (față în față) la activități de formare/predare/învățare ce se vor desfășura la Academia Navală din Varna.

|  |  |  |  |
| --- | --- | --- | --- |
| **Nr. Crt.** | **Denumire curs** | **Tipul cursului** | **Nr. Ore** |
| **1.** | Ship energy efficiency | Formare profesională  (formare față în față) | *40 h*  *formare/predare/evaluare/certificare* |
| **2.** | Ballast water management system operations | Formare profesională  (formare față în față) | *40 h*  *formare/predare/evaluare/certificare* |

**11.1.B.** Cursuri disponibile pentru participarea online la cursuri de instruire.

|  |  |  |  |
| --- | --- | --- | --- |
| **Nr. Crt.** | **Denumire curs** | **Tipul cursului** | **Nr. Ore** |
| **1.** | Leadership | Instruire online | *Module de instruire, verificare parțială și finală* |
| **2.** | Problem solving | Instruire online | *Module de instruire, verificare parțială și finală* |
| **3.** | Effective communication | Instruire online | *Module de instruire, verificare parțială și finală* |
| **4.** | Teamwork | Instruire online | *Module de instruire, verificare parțială și finală* |

**11.2.** Participarea la cursurile de formare profesională selectate este obligatorie.

**11.3.** Cursurile de formare profesională se vor desfășura la sediul Academiei Navale Nikola Yonkov Vaptsarov din Varna, Bulgaria.

**Art. 12.** Evaluarea participanților la activitățile de formare/predare/învățare

**12.1.** Pentru absolvirea cursurilor desfășurate față în față vor fi organizate teste finale în conformitate cu specificul cursului. Comisiile de evaluare vor fi alcătuite din 2 membri evaluatori iar evaluarea se va desfăşura la sediile unde au fost organizate cursurile. Nota minimă pentru absolvirea cursurilor este 6 (șase) iar absolvenții vor beneficia de certificate de absolvire.

**12.2.** Pentru absolvirea cursurilor desfășurate online platforma de training prevede teste tip grilă intermediare și finale. Nota minimă pentru absolvirea cursurilor este 6 (șase). După promovarea cu succes a cursului, participanții vor putea sa isi descarce de pe site certificatul de participare la curs.

**Art. 13.** Evaluarea gradului de satisfacție a beneficiarilor

**13.1**. La finalizarea fiecarui curs de formare profesională (formare față în față), beneficiarii vor completa un chestionar de evaluare privind calitatea procesului de formare și modul de organizare a cursului.

**13.2.** La finalizarea fiecarui curs de instruire online, beneficiarii vor putea completa un chestionar online de evaluare privind calitatea procesului de formare specific cursului pe care l-au urmat.

Întocmit,

Conf Univ Dr Nicoleta Acomi

Manager de proiect